РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 14
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 07.06.2023 г.

Днес, 07.06.2023 г., сряда, от 10,30 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                     ЗАМ.-ПРЕДСЕДАТЕЛ:  Йордан Стоев
                                                                         ЧЛЕНОВЕ:  Стефан Петров
                                                                                              Огнян Дамянов
                                                                                              Боян Новански
       
ОТСЪСТВАТ: Стефан Гроздев и Олга Керелска.
                                                                                              
От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Лина Грънчарова – началник отдел „Инвестиции и строителство“, Мая Атанасова – началник отдел „Управление на собствеността“ и Диана Стоянова - главен експерт - юрисконсулт в дирекция „Правна“.

По внесените допълнителни материали и на основание последвалите разисквания по дневния ред:

КОМИСИЯ „УПРАВЛЕНИЕ НА СОБСТВЕНОСТТА”

Р Е Ш И:

ВКЛЮЧВА в дневния ред следните допълнителни материали:

	1.Изпълнение на решение по т. 2.4 от протокол № 13/17.05.2023 г. във връзка с поземлен имот с ИН 10135.3516.237, УПИ ХХVIII-147 за „обществено и делово обслужване“, кв. 27, гр. Варна, община Варна.

	2. Изпълнение на решение по т.6 от протокол №8/29.03.2023 г. от заседание на Комисия „Управление на собствеността“ във връзка с обект „Основен ремонт и преустройство на част от сградата на пл. „Акад. Николай Хайтов“ № 8 за нуждите на РС - Асеновград“.

	3. Писмо от административния ръководител на АдмС - Благоевград за осигуряване на средства за закупуване на щори в сградата на ул. „Крали Марко“ № 2, гр. Благоевград.

	4. Писмо от представител на Министерство на правосъдието в Постоянното представителство на Република България в Европейския съюз относно писмо от европейския главен прокурор във връзка с възложено стопанисване на имот – публична държавна собственост, находящ се в гр.София, ул. „Г. С. Раковски“ № 134.
- Инвестиции и строителство:

	1.ОТНОСНО:Конструктивна експертиза на сграда на ул. „Патриарх Евтимий“ № 1, гр. Провадия, изготвена в изпълнение на решение по т. 7.2 от протокол                                   № 37/02.11.2022 г. от заседание на комисия „Управление на собствеността“ към Пленума на Висшия съдебен съвет.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	1.1.ПРИЕМА за сведение доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“.

	1.2.ВЪЗЛАГА на дирекция „УССВ“ да предостави на РС - Провадия копие от изготвената конструктивна експертиза от Научноизследователския строителен институт за сградата на ул. „Патриарх Евтимий“№1, гр. Провадия за сведение.

	1.3.КАНИ доц.инж.Даалов - автор на конструктивната експертиза за сградата на ул. „Патриарх Евтимий“ № 1, гр. Провадия, възложена на Научноизследователския строителен институт и административния ръководител на РС – Провадия да вземат участие в следващо заседание на комисия „Управление на собствеността“ към Пленума на Висшия съдебен съвет, с цел обсъждане получените резултати от експертизата.

	2.ОТНОСНО:Изпълнение на решение по т. 1.2 от протокол № 43/14.12.2022 г. от заседание на комисия „Управление на собствеността“ към Пленума на Висшия съдебен съвет във връзка със сградата на Съдебна палата - Хасково.
	Приложение: Доклад от инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	2.1.ПРИЕМА за сведение доклада на инж. Лина Грънчарова - началник отдел „Инвестиции и строителство“, дирекция „Управление на собствеността на съдебната власт“.
	2.2.ПРИЕМА за необходимо и целесъобразно преди предприемане на действия от страна на Висш съдебен съвет във връзка с планиране на основни и текущи ремонти, свързани с изпълнение на необходимите мерки за поддържане на безопасна експлоатация на сградата на Съдебна палата – Хасково на бул. „България“ № 144, гр. Хасково, описани в техническия паспорт, да се извърши видеоинспекция и почистване на съществуващата сградна канализационна мрежа, вкл. изготвяне на доклад – анализ.
	2.3.ВЪЗЛАГА на дирекция „УССВ“ да предприеме действия за събиране оферти за изпълнение на видеоинспекция и почистване на съществуващата сградна канализационна мрежа в Съдебна палата – Хасково на бул. „България“ № 144, включително изготвяне на доклад – анализ. За получените оферти да докладва на следващо заседание на Комисия „Управление на собствеността“ към Пленума на Висшия съдебен съвет.
	2.4.ИЗПРАЩА решението на административния ръководител на ОС – Хасково за сведение.

	3.ОТНОСНО:Изпълнение на решение по т. 4.2 от Протокол № 7/15.03.2023 г. от заседание на комисия „Управление на собствеността“ към Пленума на Висшия съдебен съвет относно възникнали проблеми и слягане на съдебната сграда на Районен съд – Козлодуй.
	Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	3.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
	3.2.ПРИЕМА за необходимо и целесъобразно преди предприемане на действия от страна на Висш съдебен съвет за изпълнение на необходимите действия за поддържане на безопасна експлоатация на сградата на Районен съд – Козлодуй, находяща се на ул. „Кирил и Методий“ № 5, да се извърши видеоинспекция и почистване на съществуващата сградна канализационна мрежа, включително изготвяне на доклад – анализ.
	3.3.ВЪЗЛАГА на дирекция „Управление на собствеността на съдебната власт“, да предприеме необходимите действия за събиране на оферти за извършване на видеоинспекция и почистване на съществуващата канализационна мрежа на сградата на Районен съд – Козлодуй, находяща се на ул. „Кирил и Методий“ № 5, както и доклад и анализ на експлоатационното състояние на тази мрежа. За получените оферти да докладва на следващо заседание на Комисия „Управление на собствеността“ към Пленума на Висшия съдебен съвет.
	3.4.ИЗПРАЩА решението на административния ръководител на Районен съд - Козлодуй за сведение.

	4.ОТНОСНО:Изпълнение на решение по т. 17.3 от Протокол № 8/29.03.2023 г. на комисия „Управление на собствеността“ към Пленума на Висшия съдебен съвет относно промяна на предназначението на имотите, находящи се в гр. Девня, кв. „Повеляново“, ул. „Боровец“, бл. 7, ет. 2, представляващи: апартаменти                      №№ 6, 7 и 8.
	Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	4.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
	4.2.ПРЕДЛАГА на Пленума на Висшия съдебен съвет да приеме следното решение:
	1. ДАВА СЪГЛАСИЕ за стартиране на процедура по реда на чл. 147а от ЗУТ за имоти, находящи се в гр. Девня, кв. „Повеляново“, ул. „Боровец“, бл. 7, ет. 2, представляващи: апартаменти №№ 6, 7 и 8, свързана с издаване на разрешение за промяна на предназначението от главния архитект на община Варна без извършване на строителни и монтажни работи.
	2. УПЪЛНОМОЩАВА административния ръководител на Окръжна прокуратура – Варна да представлява Висшия съдебен съвет, в качеството му на възложител по ЗУТ, да предприеме законови и фактически действия, свързани с промяна предназначението по реда на чл. 147а от ЗУТ, за недвижими имоти, намиращи се в област Варна, община Девня, гр. Девня, кв. „Повеляново“, ул. „Боровец“, бл. 7, ет. 2, представляващи: апартаменти № № 6, 7 и 8.
4.3 ВНАСЯ предложението като редовна точка в следващо редовно заседание на Пленума на Висшия съдебен съвет.	
4.4. ИЗПРАЩА решението на административния ръководител на Окръжна прокуратура – Варна за сведение.

	5.ОТНОСНО:Писмо от административния ръководител на Районен съд – Казанлък за осигуряване на средства за окончателно плащане по сключен договор за изготвяне на инвестиционен проект на обект: „Ремонт на фасада на сградата на Районен съд – Казанлък“.
Приложение: Доклад от инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	5.1.ПРИЕМА доклада на инж. Стоянка Георгиева – главен експерт в отдел „Инвестиции и строителство“, дирекция „Управление на собствеността на съдебната власт“.
	5.2.ПРИЕМА за необходимо извършване на разход по § 51-00 „Основен ремонт на ДМА“ в размер на 4 500 лева за окончателно разплащане на договор с предмет „Изготвяне на инвестиционен проект за обект „Ремонт на фасада на сградата на Районен съд – Казанлък“, сключен от административния ръководител на съда на стойност 9 000 лева с ДДС.
Мотиви: Обект: „Изготвяне на инвестиционен проект на обект: „Ремонт по фасада на сградата на Районен съд – Казанлък“ е включен в Инвестиционната програма на ВСС с прогнозна стойност 3 000 лева, и съгласно решение по т. 2 от протокол № 35/16.10.2022 г. на комисия „Управление на собствеността“ към Пленума на ВСС, прогнозната стойност е увеличена 9 000 лева. С Решение по т. 7 от  протокол № 32/03.11.2022 г. на   Пленума на ВСС, чрез корекция по бюджета на Районен съд – Казанлък за 2022 г. по § 51-00 „Основен ремонт на ДМА“  са  осигурени  допълнително   средства   в  размер на 6 000 лева. През 2022 г., на основание сключен договор с предмет: „Изготвяне на инвестиционен проект за обект: „Ремонт на фасада на сградата на Районен съд – Казанлък“ е заплатена частично сума в размер на 4 500 лева с ДДС.
5.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с извършване на разход от Районен – съд Казанлък по § 51-00 „Основен ремонт на ДМА“ в размер на 4 500 лева с ДДС, за окончателно разплащане на сключен договор с предмет: „Изготвяне на инвестиционен проект за обект: „Ремонт на фасада на сградата на Районен съд – Казанлък“.
5.4. ИЗПРАЩА решението на административния ръководител на Районен съд – Казанлък за сведение.

- Текущи ремонти

6.ОТНОСНО:Писмо от административния ръководител на Софийски районен съд за осигуряване на финансови средства за неотложен/авариен ремонт на покрива на сградата на бул. „Цар Борис III“ № 54.
Приложение: Доклад от инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

	6.1.ПРИЕМА доклада на инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“. 
	6.2.ПРИЕМА за необходимо и целесъобразно извършване на  неотложен ремонт на част от покрива на сградата на Софийски районен съд /СРС/ - гражданско отделение с адрес бул. „Цар Борис III“ № 54 на стойност в размер на  12 277,68 лв. с ДДС, съгласно представената оферта от административния ръководител на съда.
Мотиви: Изпълнението на ремонта на покрива на Софийски районен съд - гражданско отделение с адрес бул. „Цар Борис III“ № 54 е необходимо с цел предотвратяване на течове и наводнения в сградата на съда на гореописания адрес. Спирането им ще предотврати и последици като късо съединение по ел.инсталацията, липса на нормални условия на труд, невъзможност за изпълнение на служебни ангажименти, унищожаване на документи и др. Ремонтните работи попадат в обхвата на чл. 12 и §1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт (Правилата).

Справка за отпуснатите средства на СРС,
за периода 2018 г. – 2023 г.

година	Корекция на бюджета на ОСВ за извършване на текущ ремонт	Вид на текущия ремонт	
2018	0,00 лв.	няма	
2019	0,00 лв.	няма	
2020	9 623,80 лв.	Разширение на системата за сигурност - контрол на 8 бр. камери и микрофони на 3 етаж, достъп на 3-ти етаж, камера и микрофон в стая 126, на бул. "Цар Борис III" № 54	
2021	0,00 лв.	няма	
2022	0,00 лв.	няма	
2023	0,00 лв.	Няма заявени текущи ремонти за 2023 г.	

	6.3.ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с искането на административния ръководител на СРС за осигуряване на финансови средства в размер на 12 278,00лв. с ДДС за неотложен ремонт на част от покрива на сградата на Софийски районен съд /СРС/ - гражданско отделение с адрес бул. „Цар Борис III“ № 54.
	6.4.ВЪЗЛАГА на административния ръководител на СРС след извършване на ремонта на покрива, да предприеме мерки относно извършването на повторен оглед от застрахователя във връзка с уточняване на площите на ламината, стените и таваните, засегнати от застрахователното събитие, с оглед извършването и на ремонтите в помещенията.
	6.5.ИЗПРАЩА решението на административния ръководител на СРС за сведение и изпълнение.

	- Управление на собствеността:

7.ОТНОСНО:Безвъзмездно предоставяне за управление на част от имот - публична държавна собственост на ВСС, за нуждите на Окръжна прокуратура /ОП/ - Перник.
Приложение: Доклад от Стоян Димитров - главен експерт - юрист в отдел „Управление на собствеността“ и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

7.1.   ПРИЕМА доклада на Стоян Димитров - главен експерт - юрист в отдел „Управление на собствеността“ и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
7.2. ПРИЕМА за целесъобразно предоставяне безвъзмездно за управление на част от сграда – публична държавна собственост с предназначение за обществено обслужване и с наименование „Минна дирекция“, находяща се в гр. Перник, пл. „Св. Ив. Рилски“ № 1, на Висшия съдебен съвет /ВСС/, за нуждите на Окръжна прокуратура /ОП/ – Перник. 
7.3. ВЪЗЛАГА на дирекция „Управление на собствеността на съдебната власт“ към администрацията на ВСС изготвяне на писмо до Областния управител на област Перник с искане за предоставяне на допълнителна информация за индивидуализиране на необходимите помещения на сутерен, етаж нула и първи етаж на сградата, находящи се непосредствено около стълбищната клетка с цел осигуряване на архивни помещения, контролиран достъп и надежден пропускателен режим, съгласно Наредба № 4 от 10 януари 2008 г. за правилата и нормите за безопасност и охрана при проектиране, строителство, реконструкция, модернизация и експлоатация на обектите на съдебната власт, с оглед отправяне на искане за предоставянето им безвъзмездно за управление на ВСС. 
7.4.  ВЪЗЛАГА на дирекция „Управление на собствеността на съдебната власт“ след получаване на информацията по т. 7.3 да докладва отново на комисия „Управление на собствеността“ към Пленума на ВСС.

8.ОТНОСНО:Писмо от Министерство на правосъдието във връзка с  необходимостта от допълнителни помещения за нуждите на Националното бюро за правна помощ в сграда, находяща се в гр. София, ул. „Развигор“  № 1.
Приложение: Доклад от Стоян Димитров - главен експерт - юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

8.1.ПРИЕМА, че към настоящия момент не е налице  възможност за предоставяне на допълнителни помещения за нуждите на Националното бюро за правна помощ - второстепенен разпоредител с бюджет към министъра на правосъдието в сграда, находяща се в гр. София, ул. „Развигор“  № 1, поради липса на помещения с отпаднала необходимост за Апелативна прокуратура – София.

8.2. ВЪЗЛАГА на дирекция „Управление на собствеността на съдебната власт“ към администрацията на ВСС да изготви писмо до Министерство на правосъдието във връзка с решението.

9.ОТНОСНО:Изпълнение на решение по т. 8.2. от протокол № 11/26.04.2023 г. на Комисия „Управление на собствеността“ към Пленума на Висшия съдебен съвет.
Приложение: Доклад от Елеонора Иванова – главен експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

9.1. ПРИЕМА доклад от Елеонора Иванова  – главен експерт – икономист в отдел „Управление на собствеността“, дирекция „Управление на собствеността на съдебната власт“.
9.2. ВЪЗЛАГА на дирекция „УССВ“ да подготви и изпрати необходимата документация чрез главен секретар на ВСС до дирекция „Правна“, отдел „Обществени поръчки“ за сключване на договор с „Адванс експертни оценки“ ООД - лицензиран независим оценител със сертификат за оценителска правоспособност рег. № 915700023 от 13.04.2023 г., издаден от Камарата на независимите оценители в България, във връзка с чл. 17 от Закона за независимите оценители, за извършване на оценка на настоящото състояние на подобренията в недвижим имот – частна общинска собственост, находящ се в УПИ II, кв. 22 по регулационен план на гр. Исперих, с площ 1 200 кв.м., съгласно Акт за частна общинска собственост № 1509/15.11.2005 г., и до колко същите могат да бъдат отчетени като такива, с оглед актуалната им стойност като извършени строителни работи и перспективите за използването им.

-	Разни.

	10.ОТНОСНО: Изпълнение на решение по т. 2.4 от протокол № 13/17.05.2023 г. във връзка с поземлен имот с ИН 10135.3516.237, УПИ ХХVIII-147 за „обществено и делово обслужване“, кв. 27, гр. Варна, община Варна.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

10.1. ПРИЕМА доклада на инж. Лина Грънчарова - началник отдел „Инвестиции и строителство“, дирекция „УССВ“ в АВСС.
10.2. ПРИЕМА за изпълнител на услуга с предмет „Изготвяне на План за безопасност и здраве /ПБЗ/, План за управление на строителните отпадъци /ПУСО/, конструктивно становище и оценка на съществуваща дървесна растителност, във връзка с разрушаване на сгради и разчистване на поземлен имот с ИН 10135.3516.237, УПИ ХХVIII-147 за „обществено и делово обслужване“, кв. 27, гр. Варна, община Варна“ „БИЛДЕМАН“ ООД с ценово предложение на стойност 18 200,00 лв. без ДДС или 21 840,00 лв. с ДДС .
Мотиви: Офертата на „БИЛДЕМАН“ ООД е икономически най-изгодната, получена след публикуване на покана за предоставяне на оферти за изпълнение на услугата в Централизираната автоматизирана електронна система „Електронни обществени поръчки“ /ЦАИС ЕОП, възложено с решение по т. 2.2 от протокол № 13/17.05.2023 г. С решение по т. 8.1 от протокол                              № 12/05.04.2023 г. на Комисия „Бюджет и финанси“ към Пленума на Висшия съдебен съвет за разплащане на услугата е дадено съгласие за извършване на разход в размер на 34 448,00 лв. с ДДС, като средствата ще бъдат включени в Инвестиционната програма на ВСС за 2023 г. 
10.3. ПРИЕМА за изпълнител на строителство с предмет „Разрушаване на сгради и разчистване на поземлен имот с ИН 10135.3516.237, УПИ ХХVIII-147 за „обществено и делово обслужване“, кв. 27, гр. Варна, община Варна“ „ХИДРОСТРОЙ БЪЛГАРИЯ“ ЕООД с ценово предложение на стойност 43 500,00 лв. без ДДС или 52 200,00 лв. с ДДС .
Мотиви: Офертата на „ХИДРОСТРОЙ БЪЛГАРИЯ“ ЕООД е икономически най-изгодната, получена след публикуване на покана за предоставяне на оферти за изпълнение на строителството в Централизираната автоматизирана електронна система „Електронни обществени поръчки“ /ЦАИС ЕОП, възложено с решение по т. 2.2 от протокол № 13/17.05.2023 г. на Комисия „Управление на собствеността“ към Пленума на Висшия съдебен съвет. С решение по т. 9.1 от протокол № 12/05.04.2023 г. на Комисия „Бюджет и финанси“ към Пленума на Висшия съдебен съвет за разплащане на строителството е дадено съгласие за извършване на разход в размер на 58 644,00 лв. с ДДС, като средствата ще бъдат включени в Инвестиционната програма на ВСС за 2023 г. 
10.4. ИЗПРАЩА на дирекция „Правна“, отдел „Обществени поръчки“ чрез Главен секретар за предприемане на действия по компетентност необходимите документи за сключване на договори с:
- „БИЛДЕМАН“ ООД за изпълнение на услуга с предмет „Изготвяне на План за безопасност и здраве /ПБЗ/, План за управление на строителните отпадъци /ПУСО/, конструктивно становище и оценка на съществуваща дървесна растителност, във връзка с разрушаване на сгради и разчистване на поземлен имот с ИН 10135.3516.237, УПИ ХХVIII-147 за „обществено и делово обслужване“, кв. 27, гр. Варна, община Варна“ на стойност 18 200,00 лв. без ДДС или 21 840,00 лв. с ДДС.
- „ХИДРОСТРОЙ БЪЛГАРИЯ“ ЕООД за изпълнение на строителство с предмет „Разрушаване на сгради и разчистване на поземлен имот с ИН 10135.3516.237, УПИ ХХVIII-147 за „обществено и делово обслужване“, кв. 27, гр. Варна, община Варна“ на стойност 43 500,00 лв. без ДДС или 52 200,00 лв. с ДДС. 
10.5. ИЗПРАЩА решението на Комисия „Бюджет и финанси“ към Пленума на Висшия съдебен съвет за сведение.

	11.ОТНОСНО: Изпълнение на решение по т. 6 от протокол № 8/29.03.2023 г. от заседание на Комисия „Управление на собствеността“ към Пленума на Висшия съдебен съвет във връзка с обект „Основен ремонт и преустройство на част от сградата на пл. „Акад. Николай Хайтов“ № 8 за нуждите на РС - Асеновград“. 

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

11.1.ПРИЕМА за сведение доклада на инж. Лина Грънчарова - началник отдел „Инвестиции и строителство“.
11.2.ИЗПРАЩА решението ведно с доклада по т. 11.1 на административния ръководител на РС - Асеновград за сведение.

	12.ОТНОСНО: Писмо от административния ръководител на АдмС - Благоевград за осигуряване на средства за закупуване на щори в сградата на ул. „Крали Марко“ № 2, гр. Благоевград.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

12.1. ПРИЕМА доклада на инж. Лина Грънчарова - началник отдел „Инвестиции и строителство“, дирекция „УССВ“ в АВСС.
12.2. ПРИЕМА за целесъобразно и необходимо доставка и монтаж на вертикални щори от плат – висок клас за ремонтираните помещения за нуждите на Административен съд - Благоевград в сградата на ул. „Крали Марко“ № 2, гр. Благоевград на стойност 12 302,00 лв. с ДДС, съгласно представената от административния ръководител икономически най-изгодна оферта.
Мотиви: Доставката и монтажа на щорите не са предмет на сключения договор за изпълнение на СМР рег. № ВСС – 12243/25.11.2020 г. за основен ремонт на частта от сградата на ул. „Крали Марко“ № 2, гр. Благоевград за нуждите на съда и сключения през 2022 г. договор за доставка и монтаж на обзавеждане с възложител Административен съд - Благоевград.
12.3. ИЗПРАЩА решението на Комисия „Бюджет и финанси“ към Пленума на Висшия съдебен съвет за произнасяне по компетентност във връзка с искането на административния ръководител на Административен съд - Благоевград за осигуряване на финансови средства в размер на 12 302,00 лв. с ДДС за доставка и монтаж на вертикални щори от плат – висок клас в ремонтираните помещения за нуждите на съда в сградата на ул. „Крали Марко“ № 2, гр. Благоевград.
12.4. ИЗПРАЩА решението на административния ръководител на Административен съд - Благоевград за сведение.

	13.ОТНОСНО: Писмо от представител на Министерство на правосъдието в Постоянното представителство на Република България в Европейския съюз относно писмо от европейския главен прокурор във връзка с възложено стопанисване на имот – публична държавна собственост, находящ се в гр.София, ул. „Г.С.Раковски“ № 134.

КОМИСИЯ „УПРАВЛЕНИЕ НА СОБСТВЕНОСТТА“
Р Е Ш И:

13.1. ПРИЕМА за сведение доклада на дирекция „Правна“, изготвен в изпълнение на резолюция на представляващия ВСС от 31.05.2023 г.
13.2. ПРЕДЛАГА на Пленума на Висшия съдебен съвет да приеме следното решение: 						

									      Вариант 1:

1. ОТНЕМА възложеното, с решение по т. 9 от протокол № 7/16.03.2023 г. на Пленума на ВСС, стопанисване на европейския прокурор от Република България на имот – публична държавна собственост, находящ се в гр. София, ул. „Г. С. Раковски“ № 134.
2. ВЪЗЛАГА на европейския делегиран прокурор по чл. 139а, ал. 1 от ЗСВ стопанисването на имот - публична държавна собственост, находящ се в гр.София, ул. „Г. С. Раковски“ № 134.
3. ИЗПРАЩА решението на европейския делегиран прокурор по чл.139а, ал. 1 от ЗСВ, за сведение и изпълнение. 

									     Вариант 2:

1. ОТНЕМА възложеното, с решение по т. 9 от протокол № 7/16.03.2023 г. на Пленума на ВСС, стопанисване на европейския прокурор от Република България на имот – публична държавна собственост, находящ се в гр.София, ул. „Г.С.Раковски“ № 134.
2. ВЪЗЛАГА на Главния прокурор на Република България стопанисването на имот - публична държавна собственост, находящ се в гр.София, ул. „Г.С.Раковски“ № 134.
3. ИЗПРАЩА решението на Главния прокурор на Република България, на разпореждане. 
     							     
  Вариант 3:

1. ОТНЕМА възложеното, с решение по т. 9 от протокол № 7/16.03.2023 г. на Пленума на ВСС, стопанисване на европейския прокурор от Република България на имот – публична държавна собственост, находящ се в гр.София, ул. „Г.С.Раковски“ № 134.

13.3. ВНАСЯ предложението като редовна точка в следващо редовно заседание на Пленума на ВСС, на което да бъде поканен г-н Димитър Беличев – европейски делегиран прокурор по чл. 139а, ал. 1 от ЗСВ за провеждане на обсъждане по поставения въпрос.

ЗАМЕСТНИК-ПРЕДСЕДАТЕЛ НА КОМИСИЯ 
„УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/
                                              ЙОРДАН СТОЕВ